Р. И. Лавлинский башта йәштәр матбуғатында , артабан «Дон» журналының  әҙәби хеҙмәткәре булып эшләй. Ул Советтар Союзы Коммунистар партияһы сафында 1959 йылдан бирле тора. Шул уҡ йылда Мәскәүҙә ВЛКСМ Үҙәк Комитетының пропаганда һәм агитация бүлегендә матбуғат секторы инструкторы булып эшләй башлай һәм унда 1964 йылға тиклем эш алып бара, 1964—1965 йылдарҙа РСФСР Дәүләт матбуғат комитетының Әҙәбиәт буйынса Төп редакцияһында редколлегия ағзаһы була, 1965—1970 йылдарҙа Советтар Союзы Коммунистар партияһы Үҙәк Комитетының мәҙәниәт бүлегендә инструктор вазифаһын башҡара, 1970—1977  йылдарҙа «Дружба народов» журналының баш мөхәррире С.xa0А.xa0Баруздиндың беренсе урынбаҫары, 1977—1997 йылдарҙа «Литературное обозрение» журналының баш мөхәррире булып эшләй.